cyanic-selkie/wikianc huggingface dataset:
युकी भांबरी
व्यक्तिगत और प्रारंभिक जीवन
उन्होंने छह साल की उम्र से टेनिस खेलना शुरू किया था। उनके पिता का नाम चंदर और मां का नाम इंदु है। वे अपने परिवार में सबसे छोटे हैं। अंकिता भांबरी और साना भांबरी उनकी बहने हैं और प्रेरणा भांबरी और प्रतीक भांबरी, उनके चचेरे भाई-बहन हैं। ये सभी पेशेवर टेनिस खिलाड़ी है। आदित्य सचदेवा उनके टेनिस कोच है।
जूनियर कैरियर
भांबरी फरवरी 2009 में दुनिया में संयुक्त रूप से नंबर 1 रैंकिंग पर पहुंचे थे उन्होंने 2009 के जूनियर ऑस्ट्रेलियन ओपन फाइनल में यूनान के अलेक्सान्द्रोस गोर गौदास को हराकर लड़कों का सिंगल्स खिताब जीता। उन्होंने 2008 में भी सभी जूनियर ग्रैंड स्लैम टूर्नामेंट में हिस्सा लिया था
२००८
उन्होंने 15 वर्ष के उम्र से ही बहुत सारे फ्यूचर एवं चैलेंजर प्रतियोगिता में भाग लिया लेकिन १६ वर्ष की उम्र होने के बाद उन्होंने आईटीएफ जूनियर प्रतियोगिताओं पर ज्यादातर ध्यान केंद्रित किया है। एक डेविस कप मुकाबले के दौरान कार्रवाई में युकी भांबरी
२००९
ऑरेंज बाउल में अपनी जीत के बाद युकी को सोनी एरिक्सन ओपन के क्वालीफाइंग ड्रॉ में खेलने के लिया वाइल्ड कार्ड प्राप्त हुआ
२०१०
महिंद्रा हॉलिडेज एंड रिसोर्ट्स इंडिया क्लब महिंद्रा हॉलिडेज (MHRIL), एक लिज़ेर होस्पिटालिटी प्रदाता पांच साल की अवधि के लिए भांबरी का प्रायोजक होगा।
२०१२
२० मई 2012 को युकी भांबरी ने अपने कैरियर का पहला एटीपी चैलेंजर एकल खिताब, उज़्बेकिस्तान के आमिर वेंट्रुब को सीधे सेटों हराकर जीता। लंदन ओलंपिक 2012 में युकी भांबरी का लिएंडर पेस के साथ खेलने की संभावना थी लेकिन बाद में विष्णु वर्धन की मौका दिया गया
२०१३
२०१३ में युकी भाम्बरी ने ने चेन्नई ओपन से अपना साल प्रारंभ किया लेकिन पहले ही दौर में रोबिन हास से हारकर बाहर हो गए
२०१४
२०१४ में भाम्बरी ने ऑस्ट्रेलियाई ओपन के एकल एवं युगल मुकाबलों में हिस्सा लिया। लेकिन क्वालीफाइंग दौर के एकल मुकाबलों पोटिटो स्ट्रास से हारकर वो बहार हो गए
२०१५
साल की शरुआत में भांबरी का एटीपी रैंकिंग में 315 वां था। उन्होंने 2015 के ऑस्ट्रेलियन ओपन के मुख्य मुकाबलों के लिए क्वालीफाई किया लेकिन पहले ही दौर में ग्रेट ब्रिटेन के एंडी मरे से हार कर बाहर हो गए।
२०१६
2016 के एयरसेल चेन्नई ओपन में कोहनी की चोट के कारण युकी ने नाम वापस ले लिया। इसके बाद 2016 के ऑस्ट्रेलियन ओपन में हिस्सा लिया और छठी वरीयता प्राप्त थॉमस बर्डिच से पहले ही दौर सीधे सेट से हारकर बाहर हो गए थे।
एकल: 9 (5 खिताब, 4 उपविजेता)
{|
डबल्स: 9 (4 खिताब, 5 उपविजेता)
{|
सन्तोषपुर, रामनगर तहसील
सन्तोषपुर, रामनगर तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
बांग्लादेश क्रिकेट बोर्ड
बांग्लादेश क्रिकेट बोर्ड (बीसीबी; বাংলাদেশ ক্রিকেট বোর্ড) बांग्लादेश में क्रिकेट का शासी निकाय है। बीसीबी पहली बार 1977 में अंतर्राष्ट्रीय क्रिकेट परिषद का सहयोगी सदस्य बना और 26 जून 2000 को पूर्ण सदस्य बन गया। बोर्ड का मुख्यालय मीरपुर शेर-ए-बांग्ला नेशनल क्रिकेट स्टेडियम ढाका में है।
अलैंगिक प्रजनन
अलैंगिक प्रजनन एक प्रकार का जनन है जिसमें युग्मकों का संलयन (निषेचन) या गुणसूत्रों की संख्या में परिवर्तन अन्तर्गत नहीं होता है। एककोशिकीय या बहुकोशिकीय जीवों से अलैंगिक प्रजनन द्वारा उत्पन्न होने वाली संतानें अपने एकल जनक के वंशाणुओं के पूरे समुह को प्राप्त करती हैं। अलैंगिक प्रजनन एकल-कोशिका वाले जीवों जैसे कि प्राच्य और जीवाणु के लिए जनन का प्राथमिक रूप है। पादपों, जन्तुओं और कवक सहित कई सुकेन्द्रिक जीव भी अलैंगिक प्रजनन कर सकते हैं। कशेरुकी प्राणियों में, अलैंगिक प्रजनन का सबसे सामान्य रूप अनिषेक जनन है, जिसे आमतौर पर ऐसे समय में यौन प्रजनन के विकल्प के रूप में उपयोग किया जाता है जब प्रजनन के अवसर सीमित होते हैं।
खण्डन
एककोशिकीय जीव में कोशिका विभाजन या खण्डन द्वारा नूतन जीवों की उत्पत्ति होती है। खंडन के कई विभिन्न प्रकार प्रेक्षित किए गए हैं। अनेक जीवाणु तथा प्रोटोज़ोआ के कोशिका साधारणतः दो समान भागों में विभक्त होते हैं।
अमीबा जैसे जीवों में कोशिका किसी भी तल से विभक्त हो सकता है। इस में केन्द्रक के दो भागों में विभाजन से जनन क्रिया आरम्भ होती है। इसके बाद एक अमीबा दो कोशिकाओं में विभक्त होता है। परिणामस्वरूप, एक जनक से दो सन्तति जन्म होते हैं।
परन्तु कुछ एककोशीय जीवों में शारीरिक संरचना अधिक संगठित होती है। उदाहरणतः कृष्ण ज्वर के रोगाणु, लीश्मेनिया के कोशिका के एक चाबुक के समान सूक्ष्म संरचना (कशाभिका) होती है। ऐसे जीवों में द्विखण्डन, एक निर्धारित तल से होता है।
मलेरिया परजीवी, प्लास्मोडियम एक साथ अनेक सन्तति कोशिकाओं में विभक्त हो जाता है, जिसे बहुखण्डन कहते हैं।
मुकुलन
मुकुलन एक प्रकार का अलैंगिक प्रजनन है जिस में एक छोटे से मुकुल (कली) से एक सन्तति जीव बनती है। जैसे हाइड्रा पुनर्जनन की क्षमता रखने वाली कोशिकाओं का उपयोग मुकुंदन के लिए करता है। हाइड्रा के कोशिकाओं में नियमित विभाजन के कारण एक मुकुल विकसित होता है। यह मुकुल बहिर्वृद्धि करता हुआ नन्हे जीव में परिणत हो जाता है तथा पूर्ण विकसित होकर एक पृथक् रूप से स्वतंत्र जीव बन जाता है।
बीजाणु निर्माण
अनेक सरल बहुकोशिकीय जीवों, जैसे कवक, में विशिष्ट जनन संरचनाएँ पाई जाती हैं, जिन्हें बीजाणु कहते हैं। उदाहरणतः राइज़ोपस नामक कवक ऊर्ध्व तन्तुओं पर सूक्ष्म गुच्छ संरचनाओं से बना होता है। ये गुच्छ बीजाणुधानी हैं जिनमें बीजाणु पाए जाते हैं। बीजाणु मुक्त होते हैं जो वायु के साथ तैरते रहते हैं। बीजाणु के चतुर्दिक एक मोटी सुरक्षात्मक आवरण होती है, जो प्रतिकूल परिस्थितियों में उसकी रक्षा करती है। बीजाणु अनुकूल आर्द्र स्थान के सम्पर्क में आने से अंकुरित होकर नूतन जीव विकसित होते हैं।
प्रजनन की दृष्टि से अनिषेक जनन
प्रजनन की दृष्टि से अनिषेक जनन का निम्नलिखित वर्गीकरण हो सकता है :
आकस्मिक अनिषेक जनन
इसमें असंसिक्त अंडा कभी-कभी विकसित हो जाता है।
सामान्य अनिषेक जनन
सामान्य अनिषेक जनन निम्नलिखित प्रकारों का होता है:
अनिवार्य अनिषेक जनन
इसमें अंडा सर्वदा बिना संसेचन के विकसित होता है:
क. पूर्ण अनिषेक जनन में सब पीढ़ी के व्यक्तियों में अनिषेक जनन पाया जाता है।
ख. चक्रिक अनिषेक जनन में एक अथवा अधिक अनिषेक जनित पीढ़ियों के बाद एक द्विलिंग पीढ़ी आती रहती है।
वैकल्पिक अनिषेक जनन
इसमें अंडा या तो संसिक्त होकर विकसित होता है या अनिषेक जनन द्वारा।
लिंगनिश्चय की दृष्टि से अनिषेक जनन
क. पुंजनन (ऐरिनॉटोकी) में असंसिक्त अंडे अनिषेक जनन द्वारा विकसित होकर नर जंतु बनते हैं। संसिक्त अंडे मादा जंतु बनते हैं।
ख. स्त्रीजनन (थेलिओटोकी) में असंसिक्त अंडे विकसित होकर मादा जंतु बनते हैं।
कोशिकाविज्ञान की दृष्टि से अनिषेक जनन
कोशिकातत्व की दृष्टि से अनिषेक जनन कई प्रकार का होता है:
अर्धक अनिषेक जनन
अर्धक अनिषेक जनन में अनिषेक जनन द्वारा उत्पन्न जंतु उन अंडों से विकसित होते हैं जिनमें केंद्रक सूत्रों (क्रोमोसोमों) का ह्रास होता है और केंद्रक सूत्रों की मात्रा आधी हो जाती है। यह दो विधि से होता है:
तनू अनिषेक जनन
तनू अनिषेक जनन में अनिषेक जनन द्वारा उत्पन्न जंतुओं में केंद्रकसूत्रों की संख्या द्विगुण अथवा बहुगुण होती है। यह दो विधियों से होता है:
स्वतस्संसेचक (ऑटोमिक्टिक)
स्वतस्संसेचक (ऑटोमिक्टिक) अनिषेक जनन में नियमित रूप से केंद्रक सूत्रों का युग्मानुबंध (सिनैप्सिस) तथा ह्रास होता है और केंद्रक सूत्रों की संख्या अंडों में आधी हो जाती है। परंतु केंद्रक सूत्रों की मात्रा, दो अर्धकेंद्रकों (न्यूक्लिआई) के सम्मेलन (फ़्यूज्हन) से पुन: स्थापित (रेस्टिट्यूटेड) केंद्रक के निर्माण अथवा अंतर्भाजन (एंडोमाइटोसिस) द्वारा पुन: बढ़ जाती है।
मेधा खोले
मेधा खोले (जन्म 12 मई, 1 9 67) एक भारतीय मौसम विज्ञानी है। वह वर्तमान में भारतीय मौसम विज्ञान विभाग (आईएमडी), पुणे में उप निदेशक (मौसम पूर्वानुमान) हैं।  उनके हित के क्षेत्रों में मानसून में परिवर्तनशीलता, जलवायु परिवर्तन और परिवर्तनशीलता, प्राकृतिक खतरों और मौसम पूर्वानुमान शामिल हैं।
शिक्षा और कैरियर
1 दिसंबर 2011 से मेधा उप निदेशक जनरल मौसम विज्ञान (मौसम पूर्वानुमान) रही हैं। में अध्ययन करने के बाद आधुनिक हाई स्कूल (लड़कियां), वह चुना है विज्ञान स्ट्रीम और शामिल हो गए फर्ग्यूसन कॉलेजहै। वह तो पीछा में एक मास्टर की डिग्री भौतिकी से पुणे विश्वविद्यालय के. प्राप्त करने के बाद एक प्रथम श्रेणी M. Sc. भौतिकी में डिग्री 1989 में, वह दिखाई दिया, के लिए राज्य और राष्ट्रीय सिविल सेवा परीक्षा। बड़ी चयनित किया गया था के रूप में एक समूह एक राजपत्रित अधिकारी द्वारा संघ लोक सेवा आयोग और भारत मौसम विज्ञान विभाग. बड़ी चुना एक कैरियर में मौसम विज्ञान चाहता था क्योंकि वह समाज की सेवा के लिए हैं। के अनुसार बड़ी, मौसम की भविष्यवाणी करने की शक्ति है, प्रभाव अर्थव्यवस्था और राजनीति बनाने की जिम्मेदारी कई गुना है। वह उसे पूरा डॉक्टरेट शोध के आधार पर परिवर्तनशीलता के लिए भारतीय मानसून और इसके लिंकेज के साथ की घटना एल नीनो दक्षिणी दोलन (ENSO) और इसे प्रस्तुत करने के लिए विश्वविद्यालय पुणे के, और से सम्मानित किया गया था पीएच. डी. की डिग्री विश्वविद्यालय द्वारा पुणे में वर्ष 2001. 21 साल के अनुभव के मौसम में क्षेत्र, खूबसूरत विशालकाय महिला में काम किया है, अनुसंधान और विकास के क्षेत्रों और प्रशिक्षित मौसम स्टाफ है। वह काम कर रहा है में सुधार करने के लिए शॉर्ट-टर्म मौसम पूर्वानुमान के लिए देश. अल्पकालिक पूर्वानुमान, जहां भविष्यवाणी कर रहे हैं किया के लिए अगले 48 घंटे में से एक है का सबसे महत्वपूर्ण पहलुओं में मौसम की भविष्यवाणी है।
ब्रैडली होप
ब्रैडली मार्क होप (जन्म 13 जुलाई 1999) एक ऑस्ट्रेलियाई क्रिकेटर है।
कसौटी जिदंगी के
कसौटी ज़िन्दगी की  का उल्लेख हो सकता है:
प्लेऑफ़्स
खेल लीग के प्लेऑफ़, प्ले-ऑफ़, पोस्टसेन और/या फ़ाइनल एक प्रतियोगिता है जो नियमित प्रतियोगियों द्वारा लीग चैंपियन या इसी तरह के प्रशंसा को निर्धारित करने के लिए नियमित सत्र के बाद खेला जाता है।
उमर (2006 फ़िल्म)
उमर 2006 में बनी हिन्दी भाषा की फिल्म है।
अवस्ताई भाषा
अवस्ताई एक पूर्वी ईरानी भाषा है जिसका ज्ञान आधुनिक युग में केवल पारसी धर्म के ग्रंथों, यानि अवस्ता, के द्वारा पहुँच पाया है। इतिहासकारों का मानना है के मध्य एशिया के बॅक्ट्रिया और मार्गु क्षेत्रों में स्थित याज़ संस्कृति में यह भाषा या इसकी उपभाषाएँ 1500-1100 ईसापूर्व के काल में बोली जाती थीं। क्योंकि यह एक धार्मिक भाषा बन गई, इसलिए इस भाषा के साधारण जीवन से लुप्त होने के पश्चात भी इसका प्रयोग नए ग्रंथों को लिखने के लिए होता रहा।
मूल
सन् 1500 ईसापूर्व के युग की ईरानी भाषाओँ की लिखित केवल दो रचनाएँ मिली हैं। एक "प्राचीन अवस्ताई" है जो उत्तर-पूर्व ईरान में बोली जाती थी और एक "प्राचीन फ़ारसी" है जो दक्षिण-पश्चिम में बोली जाती थी। ईरानी भाषाओँ में यह पूर्वी ईरानी भाषाओँ और पश्चिमी ईरानी भाषाओँ का एक बहुत बड़ा विभाजन है।
आरम्भ में केवल एक "आदिम हिन्द-ईरानी भाषा" थी - इसी से हिन्द-ईरानी भाषा परिवार की सभी भाषाएँ जन्मी हैं, जिनमें संस्कृत, हिंदी, कश्मीरी, फ़ारसी, पश्तो सभी शामिल हैं। प्राचीन अवस्ताई उस युग की भाषा है जब पूर्वी ईरानी भाषाएँ और वैदिक संस्कृत बहुत मिलती-जुलती थीं। पश्चिमी ईरानी भाषाओं में कुछ बदलाव आ रहे थे जिस से वह वैदिक संस्कृत से थोड़ी भिन्न हो चुकी थी। कहा जा सकता है के प्राचीन अवस्ताई इन दोनों के बीच थी - यह वैदिक संस्कृत से बहुत मिलती-जुलती है और यह प्राचीन (पश्चिमी) फ़ारसी से भी मिलती जुलती है। अवस्ताई भाषा में रचनाएँ कम हैं इसलिए अवस्ताई शब्द-व्याकरण समझने के लिए भाषावैज्ञानिक वैदिक संस्कृत का पहले अध्ययन कर उसकी सहायता लेते हैं क्योंकि अवस्ताई और वैदिक संस्कृत में इस क्षेत्र में निकट का सम्बन्ध है।
तुलनात्मक उदाहरण
19वीं शताब्दी में अवस्ताई और वैदिक संस्कृत दोनों पर पश्चिमी विद्वानों की दृष्टि नई-नई पड़ी थी और इन दोनों के गहरे सम्बन्ध का तथ्य उनके सामने जल्दी ही आ गया। उन्होंने देखा के अवस्ताई फ़ारसी और वैदिक संस्कृत के शब्दों में कुछ सरल नियमों के साथ एक से दूसरे में अनुवाद किया जा सकता था और व्याकरण की दृष्टि से यह दोनों बहुत निकट थे। 1892 में प्रकाशित अपनी पुस्तक "अवस्ताई व्याकरण की संस्कृत से तुलना और अवस्ताई वर्णमाला और उसका लिप्यन्तरण" में भाषावैज्ञानिक और विद्वान एब्राहम जैक्सन ने उदाहरण के लिए एक अवसताई के धार्मिक श्लोक का वैदिक संस्कृत में सीधा अनुवाद किया -
अर्थ : उस शक्तिमान देवता, शूरों में शूर मित्र को मैं अपना होत्र प्रस्तुत करता हूँ।
मिलते-जुलते शब्द
य -- ज
द्वार -- दर
सागर -- जाग्रोस
विश्व -- विस्प
मर्त्य -- मास्य (मानव)
स्वप्न -- क़फ़्न
अस्मै -- अह्मै (उसको)
कस्मै -- कह्मै (किसको)
श्वान -- स्पान
पथिन -- पथन
कृणोमि -- करनौमि (मै बनाता हूँ)
गमति -- जमैति (वह जाता है)
गच्छति -- गरवनामि
अमवा गाँव, सहकुंड (भागलपुर)
अमवा सहकुंड, भागलपुर, बिहार स्थित एक गाँव है।
नंगपाइ गोसुम
नंगपाइ गोसुम (Nangpai Gosum) हिमालय के महालंगूर हिमाल खण्ड में नेपाल व तिब्बत की सीमा पर स्थित एक पर्वत है। यह विश्व का 77वाँ सर्वोच्च पर्वत है।
पर्वत शिखर
नंगपाइ गोसुम के तीन पर्वत हैं:
छुटकी (नूतन कॉमिक्स)
नूतन कॉमिक्स में हंसी और ठहाकों से भरे अनेक चरित्र हुए हैं, जिनमे छुटकी का नाम सबसे ऊपर आता है। कार्टूनिस्ट प्राण की प्यारी और चुलबुली सी पिंकी की तरह छुटकी अपनी छोटी छोटी पर मजेदार कहानियों से भारतीय कॉमिक्स की दुनिया में एक पहचान बनाने में कामयाब हुयी थी।
छुटकी का चरित्र एक छोटी सी नटखट लड़की का है, जिसे हमेशा ही पीले बड़े बड़े बिंदूओं वाली लाल रंग की फ्राक पहने चित्रित किया गया है। भारतीय चरित्र के हिसाब से काफी अजीब तरीके से उसे ब्लोंड (पीले बालों वाली) बनाया गया है। खैर जो भी हो, चरित्र और उसकी कहानियाँ हैं बहुत मजेदार.
छुटकी की पहली प्रकाशित कॉमिक्स का नाम था - छुटकी
ज्ञात प्रकाशित कॉमिक्सों की सूची -
चित्रकथाओ के आवरण संग्रह
जल्द ही
सुषमा स्वराज
सुषमा स्वराज (१४ फरवरी,१९५२- ०६ अगस्त, २०१९) एक भारतीय महिला राजनीतिज्ञ और भारत की पूर्व विदेश मंत्री थीं। वे वर्ष २००९ में भारत की भारतीय जनता पार्टी द्वारा संसद में विपक्ष की नेता चुनी गयी थीं, इस नाते वे भारत की पन्द्रहवीं लोकसभा में प्रतिपक्ष की नेता रही हैं। इसके पहले भी वे केन्द्रीय मन्त्रिमण्डल में रह चुकी हैं तथा दिल्ली की मुख्यमन्त्री भी रही हैं। वे सन २००९ के लोकसभा चुनावों के लिये भाजपा के १९ सदस्यीय चुनाव-प्रचार-समिति की अध्यक्ष भी रही थीं।
अम्बाला छावनी में जन्मी सुषमा स्वराज ने एस॰डी॰ कालेज अम्बाला छावनी से बी॰ए॰ तथा पंजाब विश्वविद्यालय चंडीगढ़ से कानून की डिग्री ली। पढ़ाई पूरी करने के बाद उन्होंने पहले जयप्रकाश नारायण के आन्दोलन में बढ़-चढ़ कर हिस्सा लिया। आपातकाल का पुरजोर विरोध करने के बाद वे सक्रिय राजनीति से जुड़ गयीं। वर्ष २०१४ में उन्हें भारत की पहली महिला विदेश मंत्री होने का सौभाग्य प्राप्त हुआ, जबकि इसके पहले इंदिरा गांधी दो बार कार्यवाहक विदेश मंत्री रह चुकी थीं। कैबिनेट में उन्हें शामिल करके उनके कद और काबिलियत को स्वीकारा। दिल्ली की पहली महिला मुख्यमंत्री और देश में किसी राजनीतिक दल की पहली महिला प्रवक्ता बनने की उपलब्धि भी उन्हीं के नाम दर्ज है।
प्रारम्भिक जीवन
सुषमा स्वराज (विवाह पूर्व शर्मा) का जन्म १४ फरवरी १९५२ को हरियाणा (तब पंजाब) राज्य की अम्बाला छावनी में, हरदेव शर्मा तथा लक्ष्मी देवी के घर हुआ था उनके पिता राष्ट्रीय स्वयंसेवक संघ के प्रमुख सदस्य रहे थे। स्वराज का परिवार मूल रूप से लाहौर के धरमपुरा क्षेत्र का निवासी था, जो अब पाकिस्तान में है। उन्होंने अम्बाला के सनातन धर्म कॉलेज से संस्कृत तथा राजनीति विज्ञान में स्नातक किया। १९७० में उन्हें अपने कालेज में सर्वश्रेष्ठ छात्रा के सम्मान से सम्मानित किया गया था। वे तीन साल तक लगातार एस॰डी॰ कालेज छावनी की एन सी सी की सर्वश्रेष्ठ कैडेट और तीन साल तक राज्य की सर्वश्रेष्ठ हिन्दी वक्ता भी चुनी गईं। इसके बाद उन्होंने पंजाब विश्वविद्यालय, चण्डीगढ़ से विधि की शिक्षा प्राप्त की। पंजाब विश्वविद्यालय से भी उन्हें १९७३ में सर्वोच्च वक्ता का सम्मान मिला था। १९७३ में ही स्वराज भारतीय सर्वोच्च न्यायलय में अधिवक्ता के पद पर कार्य करने लगी। १३ जुलाई १९७५ को उनका विवाह स्वराज कौशल के साथ हुआ, जो सर्वोच्च न्यायालय में उनके सहकर्मी और साथी अधिवक्ता थे। कौशल बाद में छह साल तक राज्यसभा में सांसद रहे, और इसके अतिरिक्त वे मिजोरम प्रदेश के राज्यपाल भी रह चुके हैं। स्वराज दम्पत्ति की एक पुत्री है, बांसुरी, जो लंदन के इनर टेम्पल में वकालत कर रही हैं। ६७ साल की आयु में ६ अगस्त, २०१९ की रात ११.२४ बजे सुषमा स्वराज का दिल्ली में निधन हो गया।
हिन्दी, संस्कृत की पक्षधर
सुषमा स्वराज की हिन्दी पर बड़ी शानदार पकड़ थी। उनकी हिंदी में तत्सम शब्द अधिक होते थे। फिर भी उनकी भाषा बनावटी नहीं लगती थी। विदेश मंत्री रहते हुए सुषमा स्वराज ने अपने एक चर्चित भाषण में सितम्बर 2016 में सयुंक्त राष्ट्र में हिन्दी में ही भाषण दिया था।उनके इस भाषण की पूरे देश में चर्चा हुई थी। विश्व हिन्दी सम्मेलनों में वे बढ़चढ़कर भाग लेतीं थीं। हिन्दी को संयुक्त राष्ट्र संघ की आधिकारिक भाषा बनाने के लिए भी उन्होने अनेक प्रयत्न किए।
संस्कृत से भी उनका विशेष प्रेम था। वे सदा संस्कृत में शपथ लेतीं थीं। उन्होने अनेक अवसरों पर संस्कृत में भाषण दिया। 2012 में ‘साउथ इंडिया एजुकेशन सोसायटी’ ने सुषमा को पुरस्कार दिया जो मुंबई में सम्पन्न हुआ। संस्कृत के अनेक विद्वान आए थे। सम्मान प्राप्ति के पश्चात जब भाषण देने की बारी आई, तो सुषमा ने बोलने के लिए संस्कृत को चुना। सम्मान में जो धनराशि मिली थी, वो संस्था को लौटाते हुए बोलीं कि संस्कृत के ही काम में वो पैसा लगा दें। इसी प्रकार जून 2015 में 16वां विश्व संस्कृत सम्मेलन बैंकाक में हुआ जिसकी मुख्य अतिथि सुषमा स्वराज थीं। उन्होने पांच दिन के इस सम्मेलन का उद्घाटन भाषण संस्कृत में दिया था।
वे अनेक भाषाओं में पारंगत थीं। हिंदी उत्कृष्ट, अंग्रेजी फ्लूएंट, संस्कृत धाराप्रवाह, हरियाणवी धड़ाधड़, पंजाबी इतनी प्यारी, उर्दू भी इतनी अच्छी। फिर जब कर्नाटक से चुनाव लड़ीं, तो कन्नड भी सीख लिया।
भाषाज्ञान के साथ वे प्ररखर और ओजस्वी वक्ता, प्रभावी सांसद और कुशल प्रशासक थीं। एक समय अटल बिहारी वाजपेयी के बाद सबसे लोकप्रिय वक्ता थीं।
राजनीतिक जीवन
७० के दशक में ही स्वराज अखिल भारतीय विद्यार्थी परिषद से जुड़ गयी थी। उनके पति, स्वराज कौशल, सोशलिस्ट नेता जॉर्ज फ़र्नान्डिस के करीबी थे, और इस कारण ही वे भी १९७५ में फ़र्नान्डिस की विधिक टीम का हिस्सा बन गयी। आपातकाल के समय उन्होंने जयप्रकाश नारायण के सम्पूर्ण क्रांति आंदोलन में बढ़ चढ़ कर हिस्सा लिया। आपातकाल की समाप्ति के बाद वह जनता पार्टी की सदस्य बन गयी। १९७७ में उन्होंने अम्बाला छावनी विधानसभा क्षेत्र से हरियाणा विधानसभा के लिए विधायक का चुनाव जीता और चौधरी देवी लाल की सरकार में से १९७७ से ७९ के बीच राज्य की श्रम मन्त्री रह कर २५ साल की उम्र में कैबिनेट मन्त्री बनने का रिकार्ड बनाया था। १९७९ में तब २७ वर्ष की स्वराज हरियाणा राज्य में जनता पार्टी की राज्य अध्यक्ष बनी।
अक्टूबर १९९८ में उन्होंने केंद्रीय मंत्रिमंडल से इस्तीफा दे दिया, और १२ अक्टूबर १९९८ को दिल्ली की पहली महिला मुख्यमंत्री के रूप में कार्यभार संभाला। हालांकि, ३ दिसंबर १९९८ को उन्होंने अपनी विधानसभा सीट से इस्तीफा दे दिया, और राष्ट्रीय राजनीति में वापस लौट आई। सितंबर १९९९ में उन्होंने कर्नाटक के बेल्लारी निर्वाचन क्षेत्र से कांग्रेस पार्टी की राष्ट्रीय अध्यक्ष सोनिया गांधी के विरुद्ध चुनाव लड़ा। अपने चुनाव अभियान के दौरान, उन्होंने स्थानीय कन्नड़ भाषा में ही सार्वजनिक बैठकों को संबोधित किया था। हालांकि वह ७% के मार्जिन से चुनाव हार गयी। अप्रैल २००० में वह उत्तर प्रदेश के राज्यसभा सदस्य के रूप में संसद में वापस लौट आईं। ९ नवंबर २००० को उत्तर प्रदेश के विभाजन पर उन्हें उत्तराखण्ड में स्थानांतरित कर दिया गया। उन्हें केन्द्रीय मंत्रिमंडल में फिर से सूचना और प्रसारण मंत्री के रूप में शामिल किया गया था, जिस पद पर वह सितंबर २००० से जनवरी २००३ तक रही। २००३ में उन्हें स्वास्थ्य, परिवार कल्याण और संसदीय मामलों में मंत्री बनाया गया, और मई २००४ में राजग की हार तक वह केंद्रीय मंत्री रही।
अप्रैल २००६ में स्वराज को मध्य प्रदेश राज्य से राज्यसभा में तीसरे कार्यकाल के लिए फिर से निर्वाचित किया गया। इसके बाद २००९ में उन्होंने मध्य प्रदेश के विदिशा लोक सभा निर्वाचन क्षेत्र से ४ लाख से अधिक मतों से जीत हासिल की। २१ दिसंबर २००९ को लालकृष्ण आडवाणी की जगह १५वीं लोकसभा में सुषमा स्वराज विपक्ष की नेता बनी और मई २०१४ में भाजपा की विजय तक वह इसी पद पर आसीन रही।   वर्ष २०१४ में वे विदिशा लोक सभा निर्वाचन क्षेत्र से दोबारा लोकसभा की सांसद निर्वाचित हुई हैं और उन्हें भारत की पहली महिला विदेश मंत्री होने का सौभाग्य प्राप्त हुआ है। भाजपा में राष्ट्रीय मन्त्री बनने वाली पहली महिला सुषमा के नाम पर कई रिकार्ड दर्ज़ हैं। वे भाजपा की राष्ट्रीय प्रवक्ता बनने वाली पहली महिला हैं, वे कैबिनेट मन्त्री बनने वाली भी भाजपा की पहली महिला हैं, वे दिल्ली की पहली महिला मुख्यमन्त्री थीं और भारत की संसद में सर्वश्रेष्ठ सांसद का पुरस्कार पाने वाली पहली महिला भी वे ही हैं। वे दिल्ली की पहली महिला मुख्यमंत्री और देश में किसी राजनीतिक दल की पहली महिला प्रवक्ता बनने की उपलब्धि भी उन्हीं के नाम दर्ज है।
कीर्तिमान एवं उपलब्धियां
इनके अलावा ये हरियाणा में हिन्दी साहित्य सम्मेलन की चार वर्ष तक अध्यक्षा भी रहीं।
पति-पत्नी दोनों ही राजनीति में
२०१४ के लोकसभा चुनाव में वे मध्य प्रदेश की विदिशा सीट से लोकसभा की सदस्या चुनी गयीं। १९७५ में उनका विवाह स्वराज कौशल के साथ में हुआ था। कौशल जी छह साल तक राज्यसभा में सांसद रहे इसके अलावा वे मिजोरम प्रदेश के राज्यपाल भी रहे। स्वराज कौशल अभी तक सबसे कम आयु में राज्यपाल का पद प्राप्त करने वाले व्यक्ति हैं। सुषमा स्वराज और उनके पति की उपलब्धियों के ये रिकार्ड लिम्का बुक ऑफ व‌र्ल्ड रिकार्ड में दर्ज़ करते हुए उन्हें विशेष दम्पत्ति का स्थान दिया गया है। स्वराज दम्पत्ति की एक पुत्री है जो वकालत कर रही हैं। हरियाणा सरकार में श्रम व रोजगार मन्त्री रहने वाली सुषमा अम्बाला छावनी से विधायक बनने के बाद लगातार आगे बढ़ती गयीं और बाद में दिल्ली पहुँचकर उन्होंने केन्द्र की राजनीति में सक्रिय रहने का संकल्प लिया जिसमें वे अंत तक सक्रिय थीं।
चंदवा
चंदवा (Chandwa) भारत के झारखंड राज्य के लातेहार ज़िले में स्थित एक शहर और सामुदायिक विकास खंड है। यह राज्य की राजधानी, राँची, से लगभग 75 किमी दूर है और राष्ट्रीय राजमार्ग २२ पर स्थित है।
घौंरामाठा घरघोडा मण्डल
घौंरामाठा घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
भारत-जॉर्डन संबंध
भारत-जॉर्डन सम्बन्ध 1947 में सहयोग और मैत्रीपूर्ण सम्बन्धों के लिए भारत गणराज्य और जॉर्डन के हाशमाइट साम्राज्य ने अपने पहले द्विपक्षीय समझौते पर हस्ताक्षर किए। 1950 में समझौते को औपचारिक रूप दिया गया, जब भारत एक गणतन्त्र बन गया, और दोनों देशों के बीच पूर्ण राजनयिक सम्बन्ध स्थापित हुए।
दोनों देशों के बीच कई उच्च स्तरीय दौरे हुए हैं। किंग हुसैन ने दिसंबर 1963 में भारत का दौरा किया। भारतीय उप-राष्ट्रपति ज़ाकिर हुसैन ने मई 1965 में जॉर्डन का दौरा किया और अल-अक्सा मस्जिद में नमाज़ अदा की, जो उस समय जॉर्डन के नियन्त्रण में था। राजा अब्दुल्ला द्वितीय बिन अल-हुसैन और रानी रानिया ने दिसम्बर 2006 में भारत का दौरा किया। भारतीय विदेश मन्त्री एस॰एम॰ कृष्ण ने 20 नवम्बर 2011 को जॉर्डन का दौरा किया। राजकुमार अल हसन बिन तलाल ने अक्टूबर-नवम्बर 2012 के दौरान देश का दौरा किया। भारतीय प्रधानमन्त्री नरेन्द्र मोदी सितम्बर 2015 में न्यूयॉर्क में संयुक्त राष्ट्र महासभा के मौके पर राजा अब्दुल्ला से मिले।
अक्टूबर 2015 में, प्रणब मुखर्जी जॉर्डन की यात्रा करने वाले पहले भारतीय राष्ट्रपति बने। मुखर्जी ने यात्रा के दौरान राजा अब्दुल्ला, प्रधानमन्त्री अब्दुल्ला एनसौर और कई अन्य वरिष्ठ अधिकारियों के साथ मुलाकात की। मुखर्जी की छह दिवसीय यात्रा समझौतों/समझौता ज्ञापनों के दौरान दोनों देशों के बीच एक सांस्कृतिक आदान-प्रदान कार्यक्रम (2015-17) और समुद्री परिवहन पर हस्ताक्षर किए गए थे।  ब्यूरो ऑफ इण्डियन स्टैंडर्ड्स एण्ड जॉर्डन स्टैंडर्ड्स एण्ड मेट्रोलॉजी ऑर्गनाइजेशन, फॉरेन सर्विस इंस्टीट्यूट ऑफ़ इण्डिया और जॉर्डन इंस्टीट्यूट ऑफ़ डिप्लोमेसी के बीच द्विपक्षीय समझौतों / एमओयू पर भी हस्ताक्षर किए गए, और भारतीय और जॉर्डन के विश्वविद्यालयों और संस्थानों के बीच शैक्षिक सहयोग के लिए 10 एमओयू पर हस्ताक्षर किए गए।  दोनों देश अपने आतंकवाद विरोधी सहयोग को बढ़ाने पर भी सहमत हुए किंग अब्दुल्ला ने राष्ट्रपति मुखर्जी को यह आश्वासन भी दिया कि जॉर्डन संयुक्त राष्ट्र सुरक्षा परिषद में एक स्थायी सीट के लिए भारत की उम्मीदवारी का समर्थन करता है। मार्च 2017 में जॉर्डन के रॉयल हसमाईट कोर्ट के प्रमुख फैयज तरावनेह ने भारत का दौरा किया। उन्होंने प्रधानमन्त्री मोदी से चर्चा की।
भारत की अपनी दूसरी यात्रा पर, जॉर्डन के राजा अब्दुल्ला द्वितीय बिन अल-हुसैन 27 फरवरी 2018 से शुरू होने वाली तीन दिवसीय यात्रा के लिए भारत-जॉर्डन बिजनेस फोरम द्वारा आयोजित सीईओ गोलमेज सम्मेलन में भाग लेने के लिए अपने समकक्ष नरेंद्र मोदी से मिलने पहुँचे। द्विपक्षीय सहयोग के विभिन्न क्षेत्रों में समझौता ज्ञापनों और समझौतों पर हस्ताक्षर करना। उन्होंने जॉर्डन तकनीकी संस्थानों के साथ सहयोग का पता लगाने के लिए आईआईटी दिल्ली का दौरा किया।
जरीन मॉर्गन
जरीन मॉर्गन (जन्म 27 सितंबर 1995) एक ऑस्ट्रेलियाई क्रिकेटर है।
नायक (जाति)
मुद्दे
नायक: आदिवासी शिकारी।
अनुसूचित जनजातियों में, नायक 35 घरों (1992) के साथ संख्यात्मक महत्व के मामले में दूसरे स्थान पर आते हैं।  नायक के बीच कोई उपजातियां नहीं हैं, और अधिकांश संसा नायक एक ही कबीले, मालगट के हैं।  इस बात के काफी प्रमाण हैं कि नायक जाति आदिवासी, पूर्व-आर्यन मूल की है।  साधारण प्रेक्षक भी यह नोटिस करेगा कि नायक औसतन राजपूतों और अधिकांश अन्य स्थानीय जातियों की तुलना में सावले और अधिक गहरे रंग के होते हैं।  इसके अलावा, उनके चेहरे की विशेषताएं एक निश्चित "द्रविड़ियन" छाप व्यक्त करती हैं, कुछ मायनों में दक्षिण भारतीय लोगों की याद दिलाती हैं।
स्नेह राणा (क्रिकेटर)
स्नेह राणा (जन्म 18 फरवरी, 1994 में देहरादून, उत्तराखंड) एक भारतीय क्रिकेटर है।
नायक (जाति)
मुद्दे
वास्तव में, नायक खुद को भील, जो राजस्थान के सबसे अधिक जनजातीय समूह के समान मानते हैं।  हमारे मुखबिरों के अनुसार, राजस्थान के पश्चिमी और दक्षिण-पश्चिमी भागों में जैसलमेर ,जोधपुर और माउंट आबू छेत्रों की ओर (नायक-भील) के रूप में जाने जाते हैं।  नायक और भील को "एक ही खून" कहा जाता है।  दोनों स्वतंत्र रूप से अंतर्जातीय विवाह कर सकते हैं,।
मेले
श्री लाधू नाथ जी महाराज का मेला
राजस्थान में नायकों का प्रसिद्ध मेला बीकानेर से 64 किलोमीटर तथा राजधानी जयपुर से 287 किलोमीटर मसूरी नाम की जगह पर लगता है जिसमे सभी नायक भील भाग लेने पहुंचते है यह मेला लाधुनाथ जी महाराज को समर्पित एक वार्षिक मेला है।
राजस्थान के मशहूर लोक देवता एवं आदिवासी नायक(भील/Bhil) समाज के प्रिय देवता श्री श्री लाधूनाथ जी महाराज का उत्तर पश्चिम राजस्थान का सबसे बड़ा आदिवासी मेला है। बीकानेर जिले में मसूरी गाँव में लगता है। यह राजस्थान के मशहूर संत एवं लोक देवता के रूप में पूजे जाते हैं इन्होंने अपने जीवन में अनेक ग्रंथों की रचनाएं की यह लोग देवता होने के साथ-साथ बहुत बड़े संत भी थे इन के मेले में नायक समाज के लोगों की अधिकता दिखाई देती है यह राजस्थान का तीसरा सबसे बड़ा मेला है इस मेले में कई समाज के लोग आते हैं श्री लादू नाथ जी महाराज एक चमत्कारी और बहुत बड़े संत के रूप में माने जाते हैं इनका मेला बड़ी धूम-धाम से और मनोरंजन का एक प्रमुख स्थान है।
बनेश्वर मेला
राजस्थान के शहर डूंगरपुर से 60 किलोमीटर की दूरी पर स्थित है बेणेश्वर. यहां के सोम व माही नदियों के संगम पर बने स्थित शिव मंदिर के परिसर में हर साल माघ शुक्ल पूर्णिमा के अवसर पर लगने वाला मेला आदिवासियों का महाकुंभ कहा जाता है.
जनसांख्यिकी और पेशा
नायक हरियाणा, पंजाब, राजस्थान और पश्चिम बंगाल में रहते हैं। वे आंध्र प्रदेश के खम्मम जिले और पश्चिमी गोदावरी जिले में भी रहते हैं।
नायक दक्षिण भारत में नीलगिरी पहाड़ियों में समुद्र तल से 1,000 से 300 मीटर ऊपर, पश्चिमी जंगल ढलानों पर, 11° उत्तर और 75° पूर्व पर रहते हैं। कैथरीन हैनसेन के अनुसार गुजराती नायकों का मुख्य व्यवसाय "नाटकों में गायन, नृत्य और अभिनय" था।
वर्तमान परिस्थितियाँ
राजस्थान, उत्तर प्रदेश, गुजरात, महाराष्ट्र, तमिलनाडु और भारत के अन्य राज्यों में नायक जाति को अनुसूचित जाति के रूप में वर्गीकृत किया गया है और इसका उल्लेख अनुसूचित जनजाति सूची में भी है।
वीरेन्द्र सिंह चौहान
वीरेन्द्र सिंह चौहान पश्चिमी उत्तर प्रदेश के एक कद्दावर नेता है। वीरेंद्र सिंह उत्तर प्रदेश विधानसभा के छह बार सदस्य रह चुके हैं। वीरेंद्र सिंह उत्तर प्रदेश के शामली जिले के निवासी है। वीरेंद्र सिंह उत्तर प्रदेश की समाजवादी पार्टी सरकार में गन्ना विकास मंत्री रहे थे
जन्म
वीरेंद्र सिंह का जन्म शामली जिले के जसाला गांव में हुआ था। स्नातकोत्तर तक शिक्षा प्राप्त करने के बाद उन्होंने सक्रिय राजनीति में प्रवेश किया।
तिरमोली, भिकियासैण तहसील
तिरमोली, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
ऋत्विज्
यज्ञयाग में यजमान को श्रौतकर्म करानेवाला व्यक्तिविशेष ऋत्विज् कहलाता है। ऋत्विजों की संख्या में कर्मो के अनुसार पर्याप्त भिन्नता है। अग्निहोत्री के घर पर प्रात: और सायंकाल होम करनेवाला ऋत्विज एक ही होता है, परंतु दर्श (अमावस्या के दूसरे दिन प्रतिपद को होनेवाली) इष्टि में तथा पौर्णमास (पूर्णिमा के दूसरे दिन प्रतिपदवाली) इष्टि में चार ऋत्विज् होते हैं जिनके नाम हैं - अध्वर्यु, होता, ब्रह्मा और आग्नीध्र। चातुर्मास्य याग में इन चारों के अतिरिक्त ""प्रतिप्रस्थाता"" अधिक होता है और पशुयाग में ""मैत्रावरुण"" नामक छठा ऋत्विज् भी होता है। अग्न्याधान (अग्निहोत्र ग्रहण के समय) में पूर्वोक्त चार ऋत्विजों के साथ "उद्गाता"" नामक पाँचवाँ ऋत्विज् भी होता है। अग्निष्टोम आदि सोमयाग में 16 ऋत्विज् होते हैं। ""सदस्य"" नामक 17वाँ ऋत्विज् सोमयाग में प्रत्यक्ष भाग न लेकर "सद" नामक मंडप में बैठा रहता है। आश्वलायन गृह्यसूत्र (1.23) में ऋत्विज् के चुनने की विधि (ऋत्विक्वरण) दी गई है जिनमें ऋत्विज् के सर्वांगपूर्ण, सशक्त और तरुण होने का स्पष्ट आग्रह है। यह तो हुई श्रौतकर्म की बात। स्मार्त यज्ञों में भी हवन करने तथा शांतिविधान के लिए ऋत्विज् चुना जाता है। इस प्रकार वैदिक यज्ञों का निष्पादन ऋत्विजों की विद्या, बुद्धि तथा कर्मनिष्ठा का सम्मिलित फल होता है।
चोनबुरी प्रान्त
चोनबुरी थाईलैण्ड का एक प्रान्त है। यह पूर्वी थाईलैण्ड क्षेत्र में आता है और इसके पश्चिम में प्रान्त का थाईलैण्ड की खाड़ी पर एक बड़ा तट है। यह थाईलैण्ड के सबसे प्रमुख पर्यटक क्षेत्रों में से एक है और पट्टाया तट का प्रसिद्ध सैलानी स्थल इसी प्रान्त में है। इस कारणवश प्रान्त में बहुत ग़ैर-थाई लोग भी अस्थाई रूप से निवास करते हैं। आसान यातायात के लिये यह थाईलैण्ड का इकलौता प्रान्त है जो राष्ट्रीय राजधानी बैंकॉक से आठ लेनों वाले राजमार्ग से जुड़ा हुआ है।
नामोत्पत्ति
"चोनबुरी" दो संस्कृत शब्दों का थाई भाषा रूप है: "जल" और "पुरी", अर्थात "चोनबुरी" का अर्थ "जलपुरी" या "पानी की नगरी" है।"
गोबिंदपुर, झारखंड
गोबिंदपुर (Gobindpur) भारत के झारखंड राज्य के धनबाद ज़िले में स्थित एक शहर है।
तेन्दुआ
तेन्दुआ (Panthera pardus उचारण: पैन्थेरा पार्डस) पैन्थरा जीनस का एक विडाल (बड़ी बिल्ली प्रजाति) है जो अफ़्रीका और एशिया में पाया जाता है। यह विडाल प्रजातियों जैसे शेर, बाघ और जैगुअर की तुलना में सबसे छोटा होता है। लेकिन तेंदुए बहुत शक्तिशाली और चतुर जीव है और इनकी एकाग्रता तो लाज़वाब होती है। शिकार को पकड़ने की तकनीक और हमला करने की शैली इन्हें एक अव्वल दर्जे का शिकारी बनाती है। आमतौर पर ये निशाचरी होते हैं। तेंदुए 56 से 60 किमी प्रति घण्टे की रफ़्तार से दौड़ सकते हैं।
दिखावट
तेन्दुए अधिकांशतः पीली चमड़ी के होते हैं जिसपर गहरे रंग के धब्बे होते हैं। लेकिन तेन्दुओं की विभिन्न उपप्रजातियों में बहुत से अन्तर भी हो सकते हैं। कुछ तेन्दुए पूर्ण रूप से काले भी होते हैं, और उन्हें काला पैन्थर कहा जाता है। आमतौर पर अन्य बड़ी बिल्लियों की अपेक्षा तेंदुओं की मध्यम टाँगे, लम्बा शरीर और बड़ी खोपड़ी पायी जाती है। नर तेन्दुए, मादा तेन्दुओं से लगभग ३०% बड़े आकार के होते हैं। [स्रोतः अंकुर आनन्द मिश्र]
आवास
तेन्दुए मूल रूप से पूरे अफ़्रीका और दक्षिण एशिया में रहते आए हैं। लेकिन अब तेन्दुओं की बहुत सी उपप्रजातियाँ, विशेषकर एशिया में, विलुप्ती के कगार पर हैं। अन्य बड़ी बिल्लियों की तुलना में तेन्दुए सबसे बड़े क्षेत्रों में रहते हैं और इस कारण इनकी बहुत सी उपप्रजातियाँ पाई जाती हैं। लेकिन एशिया में इनकी कई उपप्रजातियाॅ लुप्त हो चुकी है जैसे होंग कोंग, लीबिया, ट्यूनीसिया, कुवैत, सिंगापूर और मोररको जो बहुत चिंताजनक है। तेन्दुए विभिन्न पर्यावरणों में रहते हैं जैसे: वर्षावन, वन, पर्वत और सवाना।
उपप्रजातियाँ
आज तेन्दुओं की नौ उपप्रजातियाँ पहचानी गई हैं; जिनमें से एक अफ़्रीका में हैं और आठ एशिया में हैं:
नजमुल हसन पापोन
नजमुल हसन पापोन (जन्म 31 मई 1961) बांग्लादेश क्रिकेट बोर्ड के वर्तमान अध्यक्ष और किशोरगंज-6 निर्वाचन क्षेत्र से संसद सदस्य हैं।
नेशनल लैम्पून का एनीमल हाउस
नेशनल लैंपून एनीमल हाउस वर्ष १९७८ में बनी एक अमेरिकी कॉमेडी फिल्म है जो जॉन लैंडिस द्वारा निर्देशित है और हेरोल्ड रमिस, डगलस केनी और क्रिस मिलर द्वारा लिखित है। इसमें  जॉन बेलुशी , टिम मैथेसन , जॉन वर्नोन , वर्ना ब्लूम , थॉमस हुलेस , स्टीफन फर्स्ट , और डोनाल्ड सदरलैंड ने अभिनय किया है।इस फिल्म की अवधि १०९ मिनिट है। प्रारंभिक रिलीज के बाद, एनिमल हाउस को आम तौर पर आलोचकों से मिश्रित समीक्षा मिली, लेकिन टाइम एंड रोजर एबर्ट ने इसे साल के सर्वश्रेष्ठ में से एक घोषित किया। केवल $ २.८ मिलियन की लागत पर फिल्माया गया, यह इतिहास में सबसे लाभदायक फिल्मों में से एक है, जो नाटकीय किराया औ१९७७  के द केंटकी फ्राइड मूवी के साथ फिल्म, लैंडिस द्वारा निर्देशित, पूरी तरह से सकल फिल्म शैली को परिभाषित करने और लॉन्च करने के लिए जिम्मेदार थी, जो हॉलीवुड के स्टेपल में से एक बन गई।  २०१७,इसे कई प्रशंसकों और आलोचकों द्वारा इससे पहले  कभी भी न बनाई गई सबसे बड़ी कॉमेडी फिल्मों में से एक माना जाता था। २००१ में, संयुक्त राज्य पुस्तकालय कांग्रेस ने एनीमल हॉउस  को "सांस्कृतिक, ऐतिहासिक रूप से, या सौंदर्यपूर्ण रूप से महत्वपूर्ण" समझा और इसे नॅशनल फिल्म रजिस्ट्री में संरक्षण के लिए चुना। ब्रावो की "१०० सबसे मजेदार फिल्मों" पर यह प्रथम था। यह १०० सर्वश्रेष्ठ अमेरिकी कॉमेडीज की एफआई के " १०० साल ...१००  हास्य"की सूची पर नंबर ३६ था। २००८ में, एम्पायर पत्रिका ने इसे "अब तक की ५०० सर्वश्रेष्ठ फिल्मो" में से एक के रूप में चुना।र घरेलू वीडियो के रूप में $१४१ मिलियन डॉलर से अधिक का अनुमानित सकल कमाई कर रहा है, जिसमें मर्चेंडाइजिंग शामिल नहीं है।
रिस्क (2007 फ़िल्म)
रिस्क 2007 में बनी हिन्दी भाषा की फिल्म है।
कुमा धरमजयगढ मण्डल
कुमा धरमजयगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
जसवंत सिंह
मेजर जसवंत सिंह जसोल (३ जनवरी १९३८-27 सितंबर 2020) भारत के एक वरिष्ठ राजनीतिज्ञ थे। वे मई 16, 1996 से जून 1, 1996 के दौरान अटल बिहारी वाजपेयी की सरकार में वित्तमंत्री रह चुके हैं। ५ दिसम्बर १९९८ से १ जुलाई २००२ के दौरान वे वाजपेयी सरकार में विदेश मंत्री बने। फिर साल 2002 में यशवंत सिन्हा की जगह वे एकबार फिर वित्तमंत्री बने और इस पद पर मई २००४ तक रहे। वित्तमंत्री के रूप में उन्होंने बाजार-हितकारी सुधारों को बढ़ावा दिया।
प्रारंभिक जीवन और सैन्य कैरियर
सिंह का जन्म 3 जनवरी 1938 को गाँव जसोल, बालोतरा, राजस्थान (तब राजपुताना, ब्रिटिश भारत) में एक राजपूत परिवार में हुआ था। उनके पिता जसोल के ठाकुर सरदार सिंह राठौर थे और माता कुंवर बाईसा थीं। वह प्रारंभिक जीवन से ही एक अभिमानी राजपूत थे, लेकिन उन्होंने ठाकुर की उपाधि अपने पिता द्वारा नहीं दी थी, लेकिन उन्होंने केवल जसवंत सिंह और उन्हें परंपरा के अनुसार उन्हें बुलाना पसंद किया राजस्थान और उन्होंने अपने नाम के आगे अपने गाँव का नाम 'जसोल' रखा। उनका परिवार राठौर सूर्यवंशी वंश के राजपूत थे और उनके पिता गाँव के "ठाकुर" थे। वह 1960 के दशक में भारतीय सेना में एक अधिकारी थे और मेयो कॉलेज और राष्ट्रीय रक्षा अकादमी, खडकवासला के पूर्व छात्र थे। राष्ट्रीय रक्षा अकादमी से अपनी शिक्षा के बाद, उन्हें वर्ष 1957 में भारतीय सेना में भर्ती किया गया और निष्ठा के साथ मध्य भारत हार्स यूनिट के कप्तान के पद पर नियुक्त किया गया। और वे 1965 के भारत-पाकिस्तान युद्ध के भी प्रतिभागी थे और उनकी इकाई के कमांडर थे और वर्ष 1965 के चीन-भारतीय सीमा विवाद के समय मेजर थे, जिसके बाद वह अगले वर्ष में भारतीय सेना से सेवानिवृत्त हुए थे। 1966 10 साल तक सशस्त्र बलों की सेवा के बाद राजनीति में शामिल होने के लिए। वह भैरों सिंह शेखावत के करीबी थे और भारतीय जनसंघ के साथ उनके संबंध थे। वे 1960 के दशक से राष्ट्रीय स्वयंसेवक संघ के सदस्य और सहयोगी थे।
कैरियर जीवन
वाजपेयी की सरकार में सिंह विदेश मंत्री थे, और बाद में वित्त मंत्री बने। जब जॉर्ज फर्नांडिस को तहलका मचाने के बाद इस्तीफा देने के लिए मजबूर किया गया था, तब भी वह रक्षा मंत्री थे। सिंह को व्यापक रूप से संयुक्त राज्य अमेरिका के साथ अपने संबंधों को संभालने के लिए माना जाता है, जो 1998 के भारतीय परमाणु परीक्षणों के बाद तनावपूर्ण थे, लेकिन अमेरिकी राष्ट्रपति बिल क्लिंटन की 2000 की भारत यात्रा के समापन के तुरंत बाद, जो पर्याप्त हो गए। संयुक्त राज्य अमेरिका के साथ वार्ता के दौरान एक वार्ताकार और राजनयिक के रूप में उनके कौशल को उनके अमेरिकी समकक्ष स्ट्रोब टैलॉट द्वारा अच्छी तरह से स्वीकार किया गया है। सिंह को अक्सर अफगानिस्तान, कंधार में आतंकवादियों को पकड़ने के लिए राजनीतिक दलों द्वारा आलोचना की गई है। वे भारत सरकार द्वारा अपहृत इंडियन एयरलाइंस की उड़ान IC 814 से यात्रियों के बदले जारी किए गए थे। सिंह को कर्नल सोनाराम चौधरी के 2014 के आम चुनाव में बीजेपी द्वारा बाड़मेर के लिए सांसद के टिकट से वंचित कर दिया गया था। नाखुश, सिंह ने बाड़मेर निर्वाचन क्षेत्र से एक स्वतंत्र उम्मीदवार के रूप में अपना नामांकन दाखिल किया। इसके बाद, उन्हें छह साल के लिए भाजपा से निष्कासित कर दिया गया और चुनाव हार गए।
राजनीतिक यात्रा
जसवंत सिंह भारतीय राजनीति के उन थोड़े से राजनीतिज्ञों में से हैं जिन्हें भारत के रक्षा मंत्री, वित्तमंत्री और विदेशमंत्री बनने का अवसर मिला। वे वाजपेयी सरकार में भारत के विदेश मंत्री बने, बाद में यशवंत सिन्हा की जगह उन्हें वित्तमंत्री बनाया गया। −	सिंह ने 1960 के दशक में राजनीति में प्रवेश किया, अपने राजनीतिक जीवन के पहले कुछ वर्षों तक सीमित मान्यता को देखते हुए, जब तक कि उन्हें जनसंघ में आरंभ नहीं किया गया था। उन्होंने अपने राजनीतिक जीवन में 1980 में सफलता का स्वाद चखा जब उन्हें पहली बार भारतीय संसद के ऊपरी सदन राज्य सभा के लिए चुना गया। उन्होंने अटल बिहारी वाजपेयी की अल्पकालिक सरकार में वित्त मंत्री के रूप में कार्य किया, जो कि 16 मई 1996 से 1 जून 1996 तक चली। वाजपेयी के दो साल बाद फिर से प्रधानमंत्री बनने के बाद, वे भारत के विदेश मामलों के मंत्री बने। 5 दिसंबर 1998 से 1 जुलाई 2002 तक। विदेश नीति के लिए जिम्मेदार, उन्होंने भारत और पाकिस्तान के बीच उच्च तनाव से निपटा। जुलाई 2002 में वह फिर से वित्त मंत्री बने, यशवंत सिन्हा के साथ पदों को बदलते हुए। उन्होंने मई 2004 में वाजपेयी सरकार की हार तक वित्त मंत्री के रूप में कार्य किया और सरकार के बाजार-अनुकूल सुधारों को परिभाषित करने और आगे बढ़ाने में महत्वपूर्ण भूमिका निभाई। उन्होंने वर्ष 2001 के लिए उत्कृष्ट सांसद पुरस्कार से सम्मानित किया है। 19 अगस्त 2009 को, उनकी पुस्तक में उनकी टिप्पणी पर आलोचना के बाद उन्हें भाजपा से निष्कासित कर दिया गया था, जिन्होंने कथित रूप से अपनी पुस्तक जिन्ना - भारत, विभाजन, स्वतंत्रता में पाकिस्तान के संस्थापक की प्रशंसा की थी। उनकी अंतिम प्रमुख स्थिति 2004 से 2009 तक राज्यसभा में विपक्ष के नेता के रूप में थी। उन्हें राजस्थान के बाड़मेर-जैसलमेर निर्वाचन क्षेत्र से 2014 के लोकसभा संसदीय चुनाव लड़ने के लिए पार्टी द्वारा टिकट से वंचित कर दिया गया था। बाद में उन्हें एक स्वतंत्र उम्मीदवार के रूप में चुनाव लड़ने का निर्णय लेने के बाद भाजपा से निष्कासित कर दिया गया था, और वह अपनी पूर्व पार्टी के उम्मीदवार कर्नल सोनाराम चौधरी से हार गए। जसवंत सिंह वर्ष 2009 से 2014 तक दार्जिलिंग सीट से चुने गए थे।
उपाध्यक्ष पद के उम्मीदवार
वह 2012 में NDA के लिए उपाध्यक्ष पद के उम्मीदवार थे। सिंह ने 20 जुलाई को राष्ट्रीय जनतांत्रिक गठबंधन के नेताओं की उपस्थिति में अपना नामांकन पत्र दाखिल किया था। सिंह के उम्मीदवार के समर्थन में लालकृष्ण आडवाणी, सुमित्रा महाजन और यशवंत सिन्हा द्वारा कागजात के तीन सेट - रिटर्निंग ऑफिसर विश्वनाथन को सौंपे गए। उनकी उम्मीदवारी की घोषणा एनडीए ने 16 जुलाई को की थी। वह 6 अगस्त को अखिल भारतीय अन्ना द्रविड़ मुनेत्र कड़गम नेता जयललिता और बीजू जनता दल के नवीन पटनायक से मिलते हैं और उनसे अपनी उम्मीदवारी का समर्थन करने के लिए कहते हैं। वह हामिद अंसारी से हार गए, जो यूपीए के उपाध्यक्ष पद के उम्मीदवार थे। चुनाव में उन्हें 32.69% वोट लेकर 238 सीटें मिलीं, जबकि हामिद अंसारी को 490 सीटें और 67.31% वोट मिले।
आईसीसी ट्वेंटी-20 विश्व कप क्वालीफायर 2008
2008 के आईसीसी विश्व ट्वेंटी-20 क्वालीफायर आईसीसी ट्वेंटी-20 विश्व कप क्वालीफायर के उद्घाटन टूर्नामेंट था और उत्तरी आयरलैंड में अगस्त 2008 2 और 5 के बीच खेला गया था स्टोरमॉन्ट, बेलफास्ट में। शीर्ष तीन २००९ आईसीसी विश्व ट्वेन्टी २०, टी-20 क्रिकेट के अंतरराष्ट्रीय चैम्पियनशिप में खेलेंगे। छह प्रतिस्पर्धा टीमों थे: बरमूडा, कनाडा, आयरलैंड, केन्या, नीदरलैंड और स्कॉटलैंड।
प्रतियोगिता आयरलैंड और नीदरलैंड, जो ट्रॉफी साझा ने जीती बाद बारिश मजबूर अंतिम एक गेंद पर बोल्ड बिना छोड़ दिया जाना। दोनों टीमें इंग्लैंड में 2009 आईसीसी विश्व ट्वेंटी-20 के फाइनल के लिए क्वालीफाई किया। प्रतियोगिता से जिम्बाब्वे की वापसी के बाद, दो फाइनल तीसरे स्थान पर काबिज स्कॉटलैंड जो केन्या का सफाया से जुड़े हुए थे।
उत्पाद जीवनचक्र प्रबंधन
उत्पाद जीवनचक्र प्रबंधन/प्रोडक्ट लाइफसाइकिल मैनेजमेंट (पीएलएम/PLM) एक उत्पाद की संकल्पना से लेकर इसकी डिज़ाइन व उत्पादन से होते हुए सेवा एवं प्रशमन तक इसके सम्पूर्ण जीवनचक्र के प्रबंधन की प्रक्रिया है। पीएलएम (PLM) व्यक्तियों, डेटा, प्रक्रियाओं एवं व्यापारिक प्रणालियों को एकीकृत करती है तथा कम्पनियों व उनके विस्तारित उद्यम के लिये एक उत्पाद सूचना आधार प्रदान करती है।
उत्पाद जीवनचक्र प्रबंधन (पीएलएम (PLM)) का अधिक संबंध किसी उत्पाद के विकास और उपयोगी जीवन के दौरान इसके गुणों व विवरणों के प्रबंधन से होता है, मुख्यतः एक व्यापारिक/इंजीनियरिंग दृष्टिकोण से; जबकि उत्पाद जीवन चक्र प्रबंधन (पीएलसीएम (PLCM)) किसी व्यापार/वाणिज्यिक लागतों और विक्रय मापनों के संदर्भ में बाज़ार में किसी उत्पाद के जीवन से संबंधित होता है।
उत्पाद जीवनचक्र प्रबंधन किसी निगम की सूचना प्रौद्योगिकी संरचना की चार आधारशिलाओं में से एक है। सभी कंपनियों को अपने उपभोक्ताओं (सीआरएम (CRM)-उपभोक्ता संबंध प्रबंधन), अपने आपूर्तिकर्ताओं (एससीएम (SCM)-आपूर्ति श्रृंखला प्रबंधन), उद्यम के अंतर्गत अपने संसाधनों (ईआरपी (ERP)-उद्यम संसाधन नियोजन) और अपने नियोजन (एसडीएलसी (SDLC)- प्रणाली विकास जीवनचक्र) के साथ संचार और सूचना के प्रबंधन की आवश्यकता होती है। इसके अतिरिक्त, उत्पादन इंजीनियरिंग कम्पनियों को अनिवार्य रूप से अपने उत्पादों के बारे में सूचना का विकास, प्रबंधन और संप्रेषण करने की आवश्यकता होती है।
पीएलएम (PLM) के एक रूप को लोक-केंद्रित पीएलएम (PLM) कहा जाता है। एक ओर जहां पारंपरिक पीएलएम (PLM) उपकरणों को केवल रिलीज़ होने पर या रिलीज़ चरण के दौरान लागू किया जाता है, वहीं लोक-केंद्रित पीएलएम (PLM) डिज़ाइन चरण पर लक्ष्यित होता है।
हालिया (2009 की जानकारी के अनुसार) आईसीटी (ICT) विकास (ईयू (EU) द्वारा वित्तपोषित प्रोमिस (PROMISE) परियोजना 2004-2008) ने पीएलएम (PLM) को पारंपरिक पीएलएम (PLM) के आगे विस्तारित करने और संवेदक के डेटा व वास्तविक समय के 'जीवनचक्र घटना डेटा' को पीएलएम (PLM) में एकीकृत करने तथा साथ ही, एक एकल उत्पाद के सकल जीवनचक्र में विभिन्न खिलाड़ियों तक (सूचना पाश को बंद करते हुए) यह सूचना उपलब्ध करवाने की अनुमति प्रदान की है। इसके परिणामस्वरूप एक क्लोज्ड लूप लाइफसाइकिल मैनेजमेंट/बंद पाश जीवनचक्र प्रबंधन (सीएलटूएम/CL2M) में पीएलएम (PLM) का विस्तार हुआ है।
लाभ
उत्पाद जीवनचक्र प्रबंधन के प्रलेखित लाभों में शामिल हैं:
पीएलएम (PLM) के क्षेत्र
पीएलएम (PLM) के भीतर मुख्यतः पांच प्राथमिक क्षेत्र होते हैं;
ध्यान दें: जब पीएलएम (PLM) प्रक्रियाओं के लिये अनुप्रयोग सॉफ्टवेयर की आवश्यकता न हो, तो व्यापारिक जटिलता और परिवर्तन की दर के लिये आवश्यक होता है कि संगठन यथासंभव तीव्रता से क्रियान्वित हों.
असरफपुर गाँव, सहकुंड (भागलपुर)
असरफपुर सहकुंड, भागलपुर, बिहार स्थित एक गाँव है।
उत्पाद जीवनचक्र प्रबंधन
पीएलएम (PLM) के क्षेत्र
सिस्टम्स इंजीनियरिंग सभी आवश्यकताओं की पूर्ति, मुख्यतः उपभोक्ता की आवश्यकताओं की पूर्ति, तथा सभी प्रासंगिक अनुशासनों को सम्मिलित करते हुए प्रणाली डिज़ाइन प्रक्रिया के तालमेल पर केंद्रित होती है। उत्पाद और पोर्टफोलियो संसाधन आवंटन के प्रबंधन, प्रक्रिया (या स्थिर अवस्था में) स्थित नई उत्पाद विकास परियोजनाओं में प्रगति बनाम योजना की निगरानी करने पर केंद्रित होता है। पोर्टफोलियो प्रबंधन एक ऐसा उपकरण है, जो नए उत्पादों की प्रगति की निगरानी करने और विरल संसाधनों का आवंटन करते समय दुविधापूर्ण निर्णय लेने में सहायता करता है। उत्पाद डेटा प्रबंधन विकास व उपयोगी जीवन के माध्यम से उत्पादों तथा/या सेवाओं से संबंधित जानकारी प्राप्त करने व उसका रख-रखाव करने पर केंद्रित होता है।
विकास प्रक्रिया का परिचय
पीएलएम (PLM) (उत्पाद जीवनचक्र प्रबंधन) का मूल सभी उत्पादों से संबंधित डेटा और इस सूचना व ज्ञान का अभिगमन करने के लिये प्रयुक्त प्रौद्योगिकी के निर्माण व केंद्रीय प्रबंधन में निहित होता है। एक अनुशासन के रूप में पीएलएम (PLM) का उदय कैड (CAD), कैम (CAM) तथा पीडीएम (PDM) जैसे उपकरणों से हुआ, लेकिन इसे एक उत्पाद के जीवन की सभी अवस्थाओं के दौरान विधियों, व्यक्तियों व प्रक्रियाओं के माध्यम से इन उपकरणों के साथ एकीकरण के रूप में देखा जा सकता है। यह केवल सॉफ्टवेयर प्रौद्योगिकी से संबंधित नहीं है, बल्कि यह एक व्यापारिक रणनीति भी है।
सरलता के लिये, यहां वर्णित अवस्थाओं को एक पारंपरिक क्रमागत इंजीनियरिंग कार्यप्रवाह में दर्शाया गया है। घटना और कार्यों का सटीक क्रम उत्पाद एवं इससे संबंधित उद्योग के अनुसास परिवर्तित होगा, लेकिन मुख्य प्रक्रियाएं निम्नलिखित हैं:
प्रमुख महत्वपूर्ण बिंदु घटनाएं निम्नलिखित हैं:
हालांकि वास्तविकता अधिक जटिल होती है, व्यक्ति एवं विभाग अपने कार्य अकेले नहीं कर सकते और एक क्रम में किसी गतिविधि को समाप्त करके अगली गतिविधि को प्रारंभ नहीं किया जा सकता. डिज़ाइन एक दोहरावपूर्ण प्रक्रिया है, उत्पादन प्रतिबंधों या टकरावपूर्ण आवश्यकताओं के कारण अक्सर डिज़ाइनों में संशोधन की आवश्यकता होती है। किसी समय-सीमा में अच्छी तरह से समाने वाला एक उपभोक्ता आदेश वे स्थितियां, जिनमें एक उपभोक्ता आदेश किसी समय-रेखा में समा जाता है, उद्योग के प्रकार पर तथा इस बात पर निर्भर होती हैं कि उदाहरणार्थ क्या उत्पाद आदेश के अनुसार निर्मित (बिल्ड टु ऑर्डर), आदेश के अनुसार अभियंत्रित (इंजीनियर टु ऑर्डर) या आदेश के अनुसार एकत्रित (असेम्बल टु ऑर्डर) है।
इतिहास
अमेरिकन मोटर्स कॉर्पोरेशन (एएमसी (AMC)) के उत्पाद इंजीनियरिंग एवं विकास उपाध्यक्ष फ्रैंकॉइस कास्टैंग के अनुसार उदित हो रही उस व्यापारिक प्रक्रिया, जिसे अब पीएलएम (PLM) के नाम से जाना जाता है, की प्रेरणा तब मिली, जब 1985 में कंपनी अपने बड़े प्रतियोगियों के खिलाफ बेहतर प्रतिस्पर्धा करने के लिये अपनी उत्पाद विकास प्रक्रिया की गति बढ़ाने हेतु किसी विधि की खोज कर रही थी। अपनी सुसंबद्ध जीप शेरोकी (एक्सजे) (Jeep Cherokee (XJ)), वह वाहन जिसके साथ आधुनिक खेल उपयोगिता वाहन (sport utility vehicle) (एसयूवी (SUV)) विपणन की शुरुआत हुई, को प्रस्तुत करने के बाद, एएमसी (AMC) ने एक नए मॉडल का विकास शुरु किया, जो जीप ग्रैण्ड शेरोकी (Jeep Grand Cherokee) के नाम से बाज़ार में आया। तीव्रतर उत्पाद विकास के इसके प्रयासों का पहला भाग कम्प्यूटर-समर्थित-डिज़ाइन (कैड (CAD)) सॉफ्टवेयर तंत्र था, जो इंजीनियरों को अधिक उत्पादक बनाता है। इस प्रयास का दूसरा भाग एक नया संवाद तंत्र था, जिसने विवादों को अधिक तीव्रता से निपटाने तथा साथ ही महंगे इंजीनियरिंग शुल्कों को कम करने में सहायता की क्योंकि सभी चित्र और दस्तावेज एक केंद्रीय डेटाबेस में थे। उत्पाद डेटा प्रबंधन इतना अधिक प्रभावी रहा कि एएमसी (AMC) द्वारा क्रिस्लर (Chrysler) को खरीद लेने पर, इस प्रणाली को उत्पादों की डिज़ाइनिंग व निर्माण में शामिल प्रत्येक व्यक्ति को जोड़ते हुए पूरे उद्यम में विस्तारित किया गया। पीएलएम (PLM) प्रौद्योगिकी को शुरू में अपनाने वाली क्रिस्लर (Chrysler) वाहन उद्योग का निम्नतम-लागत उत्पादक बनने में सक्षम हुई और इसकी विकास लागत 1990 के दशक के मध्य तक इस उद्योग में विकास की औसत लागत की आधी थी।
उत्पाद जीवनचक्र के चरण और इससे संबंधित प्रौद्योगिकियां
एक उत्पाद के जीवनचक्र के विभिन्न चरणों को व्यवस्थित एवं एकीकृत करने लिये अनेक सॉफ्टवेयर समाधान विकसित किये गये हैं। पीएलएम (PLM) को एक एकल सॉफ्टवेयर उत्पाद के रूप में नहीं देखा जाना चाहिये, बल्कि यह ऐसे सॉफ्टवेयर उपकरणों व कार्यशील विधियों का संग्रह है, जिन्हें जीवनचक्र के किसी एकल चरण पर ध्यान देने के लिये अथवा विभिन्न कार्यों को जोड़ने के लिये अथवा संपूर्ण प्रक्रिया का प्रबंधन करने के लिये एकीकृत किया जाता है। कुछ सॉफ्टवेयर प्रदाता संपूर्ण पीएलएम (PLM) श्रेणी की पूर्ति करते हैं, जबकि अन्य केवल किसी एक क्षेत्र के अनुप्रयोग तक सीमित होते हैं। कुछ अनुप्रयोग एक ही डेटा मॉडल में विभिन्न खण्डों के साथ पीएलएम (PLM) के अनेक क्षेत्रों तक फैले हुए हो सकते हैं। पीएलएम (PLM) के अंतर्गत आने वाले क्षेत्रों का एक अवलोकन यहां समाहित किया गया है। हालांकि, इस बात पर ध्यान दिया जाना चाहिए कि सरल वर्गीकरण सदैव सटीक नहीं बैठता, कुछ क्षेत्र एक-दूसरे को आच्छादित करते हैं और कुछ सॉफ्टवेयर उत्पाद एक से अधिक क्षेत्रों में फैले होते हैं या किसी एक श्रेणी में सरलतापूर्वक नहीं रखे जा सकते. हमें यह भी नहीं भूलना चाहिए कि पीएलएम (PLM) का एक मुख्य लक्ष्य वह ज्ञान एकत्रित करना है, जिसका प्रयोग अन्य परियोजनाओं का पुनर्प्रयोग करने तथा अनेक उत्पादों के समकालीन विकास में सहायता प्रदान करने के लिये किया जा सकता है। व्यापारिक प्रक्रियाओं, व्यक्तियों और विधियों के साथ भी इसका उतना ही संबंध है, जितना सॉफ्टवेयर अनुप्रयोग समाधानों के साथ है। हालांकि पीएलएम (PLM) मुख्यतः इंजीनियरिंग कार्यों से संबंधित हैं, लेकिन इसमें उत्पाद पोर्टफोलियो प्रबंधन (पीपीएम (PPM)), विशिष्टतः नए उत्पाद की प्रस्तुति (एनपीआई (NPI)) के संदर्भ में, जैसी विपणन गतिविधियां भी शामिल होती हैं।
चरण 1: संकल्पना
कल्पना करें, उल्लिखित करें, योजना बनाएं, नव परिवर्तन करें
चरण 2: डिज़ाइन
वर्णित करें, परिभाषित करें, विकसित करें, परीक्षण करें, विश्लेषित करें व प्रमाणित करें
यहीं से उत्पाद के स्वरूप की विस्तृत रचना व विकास की शुरुआत होती है, जिसके बाद प्रोटोटाइप परीक्षण, प्रारंभिक विमोचन तथा उत्पाद का पूर्ण विमोचन किया जाता है। इसमें पुनर्रचना तथा वर्तमान उत्पादों में सुधार के लिये स्थान एवं साथ ही नियोजित अप्रचलन भी शामिल हो सकता है। डिज़ाइन एवं विकास के लिये प्रयुक्त मुख्य उपकरण कैड (CAD) कम्प्यूटर-समर्थित-डिज़ाइन होता है। यह एक सरल 2डी (2D) चित्रकारी/ड्राफ्टिंग अथवा 3डी (3D) मापदण्ड-युक्त विशेषता पर आधारित ठोस/सतह मॉडलिंग हो सकती है। ऐसे सॉफ्टवेयर हाइब्रिड मॉडलिंग, रिवर्स इंजीनियरिंग, केबीई (KBE) (ज्ञान-आधारित इंजीनियरिंग), एनडीटी (NDT) (गैर-विनाशक परीक्षण), असेम्बली निर्माण आदि जैसी प्रौद्योगिकियों को सम्मिलित करते हैं।
यह चरण मैकेनिकल, इलेक्ट्रिकल, इलेक्ट्रॉनिक, सॉफ्टवेयर (अंतःस्थापित) सहित इंजीनियरिंग के अनेक अनुशासनों तथा डोमेन-विशिष्ट क्षेत्रों को शामिल करता है, जैसे वास्तुकला, एयरोस्पेस, ऑटोमोटिव, … ज्यामिति के वास्तविक निर्माण के साथ ही घटकों व उत्पाद असेम्बलियों का विश्लेषण भी किया जाता है। अनुकरण, प्रमाणीकरण और इष्टतमीकरण के कार्य केस (CASE) (कम्प्यूटर-समर्थित सॉफ्टवेयर इंजीनियरिंग) सॉफ्टवेयर की सहायता से किये जाते हैं, जो या तो किसी कैड (CAD) पैकेज में एकीकृत होता है या स्वतंत्र होता है। इनका प्रयोग तनाव विश्लेषण, एफईए (FEA) (परिमितत तत्व विश्लेषण); शुद्ध गति-विज्ञान (Kinematics); संगणनात्मक द्रव गतिकी (सीएफडी (CFD)) तथा मैकेनिकल घटना अनुकरण (एमईएस (MES)) जैसे कार्य करने के लिये किया जाता है। सीएक्यू (CAQ) (कम्प्यूटर-समर्थित गुणवत्ता) का प्रयोग आयाम सहनशीलता (इंजीनियरिंग) विश्लेषण जैसे कार्यों के लिये किया जाता है। खरीदे गए घटकों के स्रोतों का पता लगाना, संभवतः प्रबंध प्रणालियों की सहायता से, इस चरण में किया जाने वाला एक अन्य कार्य है।
चरण 3: अनुभूति करना
उत्पादन करें, निर्मित करें, स्थापित करें, प्रबंधित करें, उत्पन्न करें, बेचें व सुपुर्द करें